**Tájékoztató a VII. kerület területén végzett**

**2018. évi tavaszi nagytakarításról**

**Összefoglaló**

A Budapest Főváros VII. kerület Erzsébetváros Önkormányzata és az Erzsébetváros Fejlesztési és Beruházási Korlátolt Felelősségű Társaság között létrejött, 2017. március 02. napján aláírt, majd 2017. december 20. napján módosított Feladatellátási szerződés alapján az ERZSÉBETVÁROS KFT. feladata Budapest Főváros VII. kerület Erzsébetváros Önkormányzata közigazgatási területén lévő közterületek (ideértve különösen közutak, gyalogosforgalmat szolgáló járdák, és az azokat elválasztó közterületi sávok, továbbá kutyafuttatók, hétvégi és ünnepi napokon - a közparkok) köztisztasági és települési környezet tisztaságának biztosítása.

A feladatellátási szerződés 11. pontja alapján az ERZSÉBETVÁROS KFT. a nagytakarítások alkalmával elvégzi Budapest Főváros VII. kerület Erzsébetváros közigazgatási területén lévő közterületi járdák és parkolósávok magasnyomású mosását, a kiemelt forgalmú utcaszakaszok bio-vegyszeres takarítását, valamint az Önkormányzat tulajdonában álló közterületekre kihelyezett szemetes edények takarítását tavasszal, nyáron és ősszel, egy-egy alkalommal.

A nagytakarítás nem terjedt ki a Budapest Főváros Önkormányzata tulajdonában lévő, alábbi közterületekre: Károly krt., Rákóczi út, Erzsébet krt.(kivéve Rákóczi út és Dohány utca közötti - Polgármesteri Hivatal - szakasza), Rottenbiller utca, Baross tér, Thököly út, Dózsa György út és Damjanich utca.

**A takarítás során rendelkezésre álló géppark:**

* 3 db tehergépjármű 6 db magasnyomású mosóberendezéssel

(IKJ-626, MKY-002, LMU-286)

* 2 db Bucher CityCat 100 szívó/seprő célgép (YIV-029, YIV-030)
* 1 db tehergépjármű a hulladékok összeszedésére és szállítására

A nagytakarítás során az összes takarítandó felület: ***231 039*** **m2** volt.

A takarítás során **Greenman Clean** bio-tisztítószert használtunk. A keverék természetes összetevőkből álló, olajbontó probiotikumot tartalmazó tisztítószer, amely pH semleges, nem toxikus, nem tartalmaz oldószereket és biológiailag teljesen lebomlik a környezetben. A szer természetes narancs illóolaj oldó ereje egyesült az élő, jótékony hatású mikroorganizmusok tisztító erejével, amely a tisztítás után kellemes illatot hagyott.

A bio-tisztítószer megfelelő hígítás után, géppel és magasnyomású mosással került felhordásra a takarítandó felületekre.

**Elvégzett munkák részletezése**

Tavaszi nagytakarítás 2018.április 03.- 2018. április 07.

**2018. április 03. – Kedd**

**LMU-286; YIV-030** – Takarítandó terület: **16 483** m2

Polgármesteri Hivatal (Dohány u.-Rákóczi út), Kisdiófa utca, Nyár utca, Klauzál tér

Kéthly Anna tér, Dob utca (Károly krt.-Erzsébet krt.)

**IKJ-626; YIV-029** – Takarítandó terület: **14 960** m2

Vörösmarty utca, Csengery utca, Szövetség utca, Osvát utca, Rejtő J. utca

**LVA-991; Kézi takarítás** – Takarítandó terület: **21 840** m2

Garay utca, Murányi utca, Cserhát utca, Alpár utca, Sajó utca, Szinva utca

**2018. április 04. – Szerda**

**LMU-286; YIV-030** – Takarítandó terület: **17 560** m2

Kazinczy utca, Madách I. út, Madách I. tér, Rumbach S. utca, Nagydiófa utca, Csányi utca, Kürt utca

**IKJ-626; Kézi takarítás** – Takarítandó terület: **11 121** m2

Rózsa utca, Rózsák tere, Barcsay utca

**LVA-991; YIV-029** – Takarítandó terület: **16 720** m2

Városligeti fasor, Bajza utca, Huszár utca, Munkás utca, Izabella utca, Hutyra F. utca

**2018. április 05. – Csütörtök**

**LMU-286; YIV-029** – Takarítandó terület: **14 200** m2

Kertész utca, Klauzál utca, Asbóth utca, Síp utca

**IKJ-626; YIV-030** – Takarítandó terület: **20 480** m2

Péterfy S. utca, Jósika utca, Alsóerdősor utca, Hársfa utca, Tivadar utca

**LVA-991; Kézi takarítás** – Takarítandó terület: **10 160** m2

Marek J. utca, Verseny utca, Százház utca, Jobbágy utca

**2018. április 06. – Péntek**

**LMU-286; YIV-030** – Takarítandó terület: **9 280** m2

Holló utca, Király utca (Erzsébet krt.-Rottenbiller u.), Dob utca (Erzsébet krt.-Rottenbiller u.)

**IKJ-626; YIV-029** – Takarítandó terület: **12 980** m2

Dohány utca (Erzsébet krt.-Rottenbiller u.), Peterdy utca, Garay tér, Barát utca

**LVA-991; Kézi takarítás** – Takarítandó terület: **15 705** m2

István utca, Dembinszky utca, Almássy utca, Almássy tér

**2018. április 07. – Szombat**

**LMU-286; YIV-029** – Takarítandó terület: **23 760** m2

Király utca (Erzsébet krt.-Rottenbiller u.), Wesselényi utca (Erzsébet krt.-Károly krt.), Akácfa utca, Dohány utca (Károly krt.-Erzsébet krt.)

**IKJ-626; YIV-030** – Takarítandó terület: **11 710** m2

Polgármesteri Hivatal (Rákóczi út-Dohány u.), Hernád utca, Wesselényi utca (Rottenbiller u.-Erzsébet krt.)

**LVA-991; Kézi takarítás** – Takarítandó terület: **14 080** m2

Bethlen G. utca (Thököly út-Damjanich u.), Nefelejcs utca, Garay utca (Rottenbiller u.- Bethlen G. u.)

Budapest, 2018. május 17. Dr. Kocsis Zsolt László

Erzsébetváros Kft.